## Zakon o izmjenama i dopunama Zakona o posebnom porezu na bezalkoholna pića

### NN 107/2001 (5.12.2001.), Zakon o izmjenama i dopunama Zakona o posebnom porezu na bezalkoholna pića

# Hrvatski sabor

1764

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA BEZALKOHOLNA PIĆA

Proglašavam Zakon o izmjenama i dopunama Zakona o posebnom porezu na
bezalkoholna pića, koji je donio Hrvatski sabor na sjednici 28. studenoga 2001.

Broj:
01-081-01-3729/2
Zagreb, 30. studenoga 2001.

Predsjednik
Republike Hrvatske
**Stjepan Mesić,** v. r.

if !supportEmptyParas endif

## ZAKON

### O IZMJENAMA I DOPUNAMA ZAKONA O POSEBNOM POREZU NA BEZALKOHOLNA PIĆA

Članak 1.

U Zakonu o posebnom porezu na bezalkoholna pića (»Narodne novine«, br.
51/94.) u članku 5. stavku 2. riječi: »ispostave Porezne uprave« zamje­njuju se
riječju: »carinarnice«.

Članak 2.

U članku 9. stavak 2. mije­nja se i glasi:

»(2) Pri uvozu posebni porez na bezalkoholna pića obraču­na­va i naplaćuje
carinarnica koja provodi carinski postupak zajedno s obračunom i naplatom
carinskoga duga, prema propisima o obračunu i naplati carinskoga duga.«

Članak 3.

Članak 10. mije­nja se i glasi:

»(1) Porezni obveznici iz članka 4. ovoga Zakona obvezni su carinarnici
mjesno nadležnoj prema svome sjedištu, dostaviti  podatke:

1. o proizvodnim kapacitetima i ­njihovim promjenama,

2. o proizvedenim i isporučenim bezalkoholnim pićima te bezalkoholnim pićima
na zalihi i u proizvod­nji po pogonima, skladištima ili drugim proizvodnim ili
poslovnim mjestima,

3. o obračunanom i uplaćenom posebnom porezu na bezalkoholna pića.

(2) Za pogone, odnosno proizvodne ili poslovne jedinice izvan sjedišta
poreznog obveznika podaci se dostav­ljaju nadležnoj carinarnici prema sjedištu
poreznog obveznika.

(3) Uvoznici bezalkoholnih pića obvezni su voditi evidenciju te izvješćivati
nadležnu carinarnicu prema svome sjedištu o uvozu bezalkoholnih pića, o
zalihama bezalkoholnih pića u carinskome skladištu i slobodnoj zoni o otpremi
(izlasku) bezalkoholnih pića iz carinskoga skladišta i slobodne zone te o obračunu
i uplati posebnoga poreza na bezalkoholna pića.

(4) Podatke iz stavka 1. i 3. ovoga članka treba dostaviti mjesečno do
15. u mjesecu za protekli mjesec i godiš­nje do 31. siječ­nja tekuće godine za
proteklu godinu.

(5) Godiš­njem izvješću o proizvod­nji, isporukama i zalihama
bezalkoholnih pića treba priložiti i popis (inventura) zaliha gotovih
bezalkoholnih pića na dan 31. prosinca prethodne godine.«

Članak 4.

U članu 11. stavku 1. riječi: »Porezna uprava« zamje­njuju se riječima:
»Carinska uprava«.

Članak 5.

Članak 12. mije­nja se i glasi:

»Pravilnost primjene ovoga Zakona nadzire Carinska uprava.«

Članak 6.

Članak 13. mije­nja se i glasi:

»(1) Glede žalbenog postupka, obnove postupka, zastare, obračunava­nja,
naplate i povrata posebnog poreza na bezalkoholna pića te vođe­nja prekršajnog
postupka, primje­njuju se odredbe Opće­ga poreznog zakona.

(2) Iznimno od odredbe stavka 1. ovoga članka, u postupku naknadnog obračuna
posebnog poreza na kavu postupa se prema odredbama Carinskoga zakona.«

Članak 7.

U članku 14. stavku 1. riječi: »ispostavu Porezne uprave« zamje­njuju se
riječju: »carinarnicu«.

Članak 8.

U članku 15. stavku 1. točka 4. mije­nja se i glasi:

»4. bezalkoholna pića koja se smještaju u slobodne zone radi izvoza,
proizvod­nje ili potroš­nje, te radi smještaja u carinska skladišta, kao i na
isporuke domaće­ga bezalkoholnog pića i isporuke uvoznoga bezalkoholnog pića iz
slobodnih zona i carinskih skladišta na prodajna mjesta u međunarodnim zračnim
lukama.«

Točka 5. briše se.

U stavku 3. riječi: »ispostave Porezne uprave« zamje­njuju se riječju:
»carinarnici«.

Članak 9.

U članku 17. stavku 1. točki 8., 9. i 10. riječi: »Poreznoj upravi«
zamje­njuju se riječju: »carinarnici«.

U točki 12. riječi: »ispostavu Porezne uprave« zamje­njuje se riječju:
»carinarnicu«.

Članak 10.

Iznimno mjesečno izvješće za prosinac 2001. godine i godiš­nje izvješće
za 2001. godinu podnosi se nadležnoj ispostavi Porezne uprave.

Članak 11.

Ovaj Zakon stupa na snagu osmoga dana od dana objave u »Narodnim
novinama«, a primje­njuje se od 1. siječ­nja 2002.

Klasa: 410-19/01-01/07
Zagreb, 28. studenoga 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 107/2001-1764